Document ID: /roh_data/filtered/fineweb-2-filterrobots_roh.jsonl.gz/59358

A Zuoz hai dà in accident da traffic cun 3 vehichels involvids. Duas persunas sajan blessadas, scriva la polizia chantunala. In auto da furniziun saja collidà sin la via chantunala cun in auter auto da furniziun ch'è vegnì encunter.
Era vegnì tschiffà è sin quai in bus pitschen. Ils dus manischunzs dals autos da furniziun èn vegnids transportads en l'ospital. L'accident è capità ier suentermezdi.
Ad Igis è in manischunz d'in tractor collidà cun ina peduna. La roda dretga dal tractor ha tschiffà ina dunna, cura ch'el è ir a la dretga.
L'ambulanza ha transportà la dunna cun ina blessura da la chomma en l'ospital. Era quest accident è capità ier suentermezdi, da las 17:30.
A Domat è curt avant mesa notg in töffist giuven collidà cun in mir d'ina rundella. El è vegnì purtà en l'ospital chantunal cun blessuras, la raschun da l'accident vegn investigada da la Polizia chantunala.